Partai Rakyat Adil Makmur

Partai Rakyat Adil Makmur (PRIMA) ialah sebuah parti politik di Indonesia. Parti itu ditubuhkan selepas penggabungan Partai Rakyat Demokratik (PRD) dan banyak pertubuhan massa. Penubuhan PRIMA diumumkan pada 27 Mei 2020, mendapat kelulusan daripada Kementerian Undang-undang dan Hak Asasi Manusia pada 29 September 2020, dan ditubuhkan secara rasmi pada 1 Jun 2021.

Parti itu mempromosikan sembilan program yang dikenali sebagai "9 Jalan Rakyat Adil dan Makmur": cukai yang adil, perindustrian negara, pertanian moden, pengukuhan perusahaan kecil dan sederhana, pemerintahan bersih, kemajuan progresif rakyat Indonesia, menegakkan demokrasi, dan kesetaraan gender.

Kebanyakan ahli dan pegawai parti semasa pengisytiharannya adalah kader PRD dan sekutunya. Satu-satunya pengecualian ialah R Gautama Wiranegara, seorang pesara major jeneral tentera Indonesia, dan merupakan setiausaha agung Agensi Anti Keganasan Nasional.

Disebabkan kaitannya dengan PRD yang sejajar dengan politik sayap kiri dan mempunyai asas sosialisme yang kukuh, parti itu telah dituduh sebagai "neo-Komunis" oleh aktivis sayap kanan Islam serta pendukung kebangkitan Orde Baru. Perihal ini telah dinafikan pihak parti.

Sejarah

Penundaan pilihan raya 

Parti itu mengemukakan sebuah kes ke mahkamah Jakarta Pusat pada 8 Disember 2022 selepas parti itu tidak dapat bersaing dalam pilihan raya umum Indonesia 2024, walaupun mahkamah tidak mempunyai kuasa sedemikian. Antara tuntutan parti itu ialah: mengisytiharkan parti ialah pihak yang diganggu oleh Komisi Pemilihan Umum (KPU), mengarahkan KPU menganugerahkan parti itu 500 juta rupiah sebagai pampasan dan penangguhan pilihan raya. Dalam tindakan luar biasa, mahkamah memutuskan untuk memenuhi semua tuntutan parti dan mengarahkan KPU berbuat demikian pada 2 Mac 2023. Mahkamah juga mengarahkan KPU memulakan semula proses pemilihan daripada tahan pengesahan sekali lagi. KPU kemudian menghantar rayuan ke atas keputunsa tersebut. Mahkamah Agung Indonesia menyatakan bahawa meskipun dengan keputusan luar jangka itu, para hakim tidak boleh disalahkan, dan membantu KPU untuk menghantar rayuannya.

Rujukan 

Penubuhan 2021 di Indonesia
Parti sosialis demokratik di Asia
Parti politik Pancasila
Parti politik ditubuhkan pada tahun 2021
Parti politik di Indonesia
Parti progresif di Asia
Parti sosialis di Indonesia